Diari Oficial de la Generalitat Valenciana


Sumari del DOGV 5403, del 07-12-2006 (2006/13355)

RESOLUCIÓ de 16 de novembre de 2006, del director general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni de col·laboració entre el Ministeri d'Educació i Ciència i la Conselleria de Cultura, Educació i Esport de la Generalitat Valenciana per a incentivar l'oferta d'aquelles titulacions de formació professional que, per ser poc demandades per l'alumnat, no responen adequadament a la demanda creixent del sistema productiu en el seu àmbit territorial.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5403

Data del DOGV
:   07-12-2006

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2006/13003


Data del document
:   16-11-2006

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Cultura, Educació i Esport
    * administració central
    * ensenyament professional
    * cooperació administrativa
    * formació professional

RESOLUCIÓ de 16 de novembre de 2006, del director general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni de col·laboració entre el Ministeri d'Educació i Ciència i la Conselleria de Cultura, Educació i Esport de la Generalitat Valenciana per a incentivar l'oferta d'aquelles titulacions de formació professional que, per ser poc demandades per l'alumnat, no responen adequadament a la demanda creixent del sistema productiu en el seu àmbit territorial. [2006/13928]  
Subscrit, després de la tramitació prèvia reglamentària, entre el Ministeri d'Educació i Ciència i la Conselleria de Cultura, Educació i Esport de la Generalitat Valenciana, l'11 de juliol de 2006, un Conveni de col·laboració per a incentivar l'oferta d'aquelles titulacions de formació professional que, per ser poc demandades per l'alumnat, no responen adequadament a la demanda creixent del sistema productiu en el seu àmbit territorial, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat l'esmentat Conveni, que ha quedat inscrit en el Registre de Convenis amb el número 1109/2006, i que figura com a annex d'esta resolució.  
València, 16 de novembre de 2006.. El director general de Relacions amb les Corts i Secretariat del Govern: Antonio V. Peral Villar.  
CONVENI DE COL·LABORACIÓ ENTRE EL MINISTERI D'EDUCACIÓ I CIÈNCIA I LA CONSELLERIA DE CULTURA, EDUCACIÓ I ESPORT DE LA GENERALITAT VALENCIANA PER A INCENTIVAR L'OFERTA D'AQUELLES TITULACIONS DE FORMACIÓ PROFESSIONAL QUE, PER SER POC DEMANDADES PER L'ALUMNAT, NO RESPONEN ADEQUADAMENT A LA DEMANDA CREIXENT DEL SISTEMA PRODUCTIU EN EL SEU ÀMBIT TERRITORIAL.   
A Madrid, a 11 de juliol del 2006,  
REUNITS  
D'una part, la Excel·lentíssima Sra. Na Mercedes Cabrera Calvo-Sotelo, ministra d'Educació i Ciència, en virtut del Reial Decret 464/2006, del 10 d'abril, pel qual es disposa el seu nomenament, i actuant en l'exercici de la competència que li atribuïx l'article 13.3 de la llei 6/1997, de 14 d'abril, d'organització i funcionament de l'administració General de l'Estat.  
I, d'una altra, l'Honorable Sr. D. Alejandro Font de Mora Turón, conseller de Cultura, Educació i Esport, nomenat per Decret 7/2004 del president, de 27 d'agost, en representació de la Generalitat Valenciana i autoritzat per a la firma del present conveni per acord del Consell de la Generalitat de 7 de juliol de 2006.  
Les dos parts, en la representació que ostenten, es reconeixen mútuament plena capacitat jurídica per a l'atorgament del present Conveni, i   
EXPOSEN  
1. Que l'article 149.1.30ª de la Constitució establix la competència exclusiva de l'Estat sobre la regulació dels títols acadèmics i professionals i les condicions d'obtenció, expedició i homologació dels mateixos, així com d'aquelles normes bàsiques per al desenrotllament de l'article 27 de la Constitució, a fi de garantir el compliment de les obligacions dels poders públics en esta matèria.  
2. Que l'Estatut d'Autonomia de la Comunitat Valenciana, aprovat per la Llei Orgànica 1/2006, de 10 d'abril, disposa en l'article 53 que és competència exclusiva de la Generalitat la regulació i administració de l'ensenyament en tota la seua extensió, nivells i graus, modalitats i especialitats, sense perjuí del que disposa l'article 27 de la Constitució Espanyola i lleis Orgàniques que, d'acord amb l'apartat 1 de l'article 81 d'aquella, ho desenrotllen, i sense perjuí de les facultats que atribuïx a l'Estat l'article 149.1.30ª i a l'Alta Inspecció per al seu compliment i garantia. Així mateix, establix que la Generalitat, en l'exercici de les seues competències, garantirà el dret de tots els ciutadans a una formació professional adequada, a la formació permanent i als mitjans apropiats d'orientació professional que li permeten una elecció fundada de carrera, ocupació o professió.  
3. Que, per Reial Decret 2093/1983, de 28 de juliol (BOE de 6 d'agost), es van traspassar a la Generalitat Valenciana les funcions i servicis educatius de l'administració General de l'Estat en matèria d'ensenyament no universitàri.  
4. Que ja la Llei Orgànica 1/1990, de 3 d'octubre, d'Ordenació General del Sistema Educatiu va realitzar una profunda reforma de la Formació Professional perquè estos ensenyaments donaren resposta adequada a les necessitats del sistema productiu, com queda especificat en el punt 5 de l'article 30. A més, el punt 2 del mateix article assenyalava que la formació professional que s'impartix en l'àmbit del sistema educatiu té com a finalitat la preparació dels alumnes per a l'activitat en el camp professional, proporcionant-los una formació polivalent que els permeta adaptar-se a les modificacions laborals que puguen produir-se al llarg de la vida. D'altra banda, l'articule 34, punt 1, de l'esmentada Llei determinava que, per al disseny i la planificació d'esta Formació Professional Específica es tindrà en compte l'entorn socioeconòmic dels centres docents en què vagen a impartir-se, així com les necessitats i possibilitats de desenrotllament d'este.  
5. Que la Llei Orgànica 5/2002, de 19 de juny, de les Qualificacions i de la Formació Professional, l'objecte de la qual és l'ordenació d'un sistema integral de formació professional, qualificacions i acreditació que responga amb eficàcia i transparència a les demandes socials i econòmiques a través de les diverses modalitats formatives programades i desenrotllades en el marc del Sistema Nacional de les Qualificacions, en el seu articule 2, punt 1, establix, com a principis bàsics d'este, entre altres, l'adequació de la formació professional a les necessitats del sistema productiu i de l'ocupació al llarg de tota la vida, la participació i cooperació de les diferents Administracions públiques en funció de les seues respectives competències i la promoció del desenrotllament econòmic i l'adequació a les diferents necessitats territorials del sistema productiu.   
6. Que la Llei Orgànica 2/2006, de 3 de maig, d'Educació, determina en l'article 39.2 que la finalitat de la formació professional en el sistema educatiu és preparar els alumnes i les alumnes per a l'activitat en un camp professional i facilitar la seua adaptació a les modificacions laborals que puguen produir-se al llarg de la seua vida, així com contribuir al seu desenrotllament personal i a l'exercici d'una ciutadania democràtica. D'altra banda, en l'apartat 1 de l'article 42, que correspon a les administracions educatives, en l'àmbit de les seues competències i amb la col·laboració de les corporacions locals i dels agents socials i econòmics, planificar l'oferta de les ensenyances de formació professional.   
7. Que, una vegada que ja s'ha desenrotllat plenament el marc de repartiment de competències, que, en matèria d'educació, va definir la Constitució espanyola, han de posar-se en marxa nous mecanismes de cooperació que afavorisquen el desenrotllament concertat de polítiques educatives que, junt amb la necessària uniformitat bàsica, auspicien la implantació de l'oferta formativa requerida pels diferents sistemes productius territorials.   
8. Que el Ministeri d'Educació i Ciència, conscient de la importància de subvindre a les demandes sempre creixents del mercat de treball i de la necessitat respondre als canvis produïts en el mateix, així com de la diversitat que les dites demandes i tals canvis presenten en un estat plural, desenrotlla en el marc dels programes operatius 2000ES051PO014, per a regions d'objectiu 1, i 2000ES053PO310 per a regions d'objectiu 3, cofinançats pel Fons Social Europeu, sengles actuacions denominades .Incentiu a les titulacions deficitàries. entre els procediments de gestió de les quals es contempla la firma de convenis de col·laboració amb les Comunitats Autònomes.   
9. Que la Conselleria de Cultura, Educació i Esport de la Generalitat Valenciana té previst incentivar, per mitjà de la realització d'una campanya de promoció i difusió, aquelles titulacions de formació professional escassament demandades per l'alumnat i que, en conseqüència, no responen adequadament a les necessitats i expectatives creixents del sector productiu d'esta comunitat.   
10. Que tant el Ministeri d'Educació i Ciència com la Conselleria de Cultura, Educació i Esport de la Generalitat Valenciana consideren del màxim interés, no sols incrementar el número de titulats en aquells perfils professionals a incentivar, sinó també fer-ho a la llum de la igualtat d'oportunitats, afavorint la participació de la dona en aquells sectors professionals tradicionalment considerats com masculins, o viceversa.  
11. Com a conseqüència de tot l'anterior, el Ministeri d'Educació i Ciència i la Conselleria de Cultura, Educació i Esport de la Generalitat Valenciana, amb l'aprovació prèvia de la Comissió Delegada del Govern per a Política autonòmica, acorden subscriure el present Conveni per al desenrotllament d'un Pla per a incentivar l'oferta d'aquelles titulacions de formació professional que no responen adequadament a la demanda del sistema productiu, d'acord amb les següents.  
CLÀUSULES  
Primera. Els objectius que es planteja el present Conveni de Col·laboració són, en primer lloc, incentivar l'oferta d'aquelles titulacions de formació professional que, per ser poc demandades per l'alumnat, no responen adequadament a la demanda creixent del sistema productiu, afavorint la integració professional social i laboral dels jóvens al mercat de treball, i, en segon lloc, encara que no per això menys important, reduir l'abandó escolar i auspiciar la formació al llarg de la vida.   
Segona. La Conselleria de Cultura, Educació i Esport de la Generalitat Valenciana, per la seua banda, decidirà sobre les titulacions que, al seu parer, hagen de ser objecte del Pla d'incentivació i es compromet a realitzar tots aquelles actuacions encaminades a l'orientació i informació sobre les titulacions que hagen de ser objecte del pla i a posar en marxa els procediments que considere pertinents per a la promoció i difusió de les mateixes.  
Tercera. Per al compliment de tots els compromisos especificats en este Conveni de Col·laboració, el Ministeri d'Educació i Ciència transferirà a la Conselleria de Cultura, Educació i Esport de la Generalitat Valenciana la quantitat de 858.476,00 euros a càrrec de l'aplicació pressupostària 89.82.159G.393 dels Pressupostos Generals de l'Estat per al 2006. El present conveni estarà subjecte al que establix la Llei 38/2003, General de Subvencions de 17 de novembre. Per la seua banda, la Conselleria de Cultura, Educació i Esport de la Generalitat Valenciana haurà d'aportar al MEC certificació expedida pels servicis competents de la dita Conselleria d'haver sigut ingressat en la seua comptabilitat l'import del lliurament efectuat.  
Quarta. El present conveni s'inscriu entre les actuacions que el Ministeri d'Educació i Ciència desenrotlla en el marc del Programa Operatiu 2000ES051PO014 cofinançat pel Fons Social Europeu, la qual cosa requerirà, d'una part, la presentació, a data 15 d'octubre, d'un certificat firmat pel conseller, o persona en què delegue, pel qual es justifique que ha sigut complida la finalitat per a la qual es va subscriure el conveni, l'elaboració d'un dossier que continga els oportuns documents justificatius del gasto, i, d'una altra, la inclusió del logotip del FSE i la constància explícita del dit cofinançament en els documents, fullets i publicacions que es realitzen en el compliment dels objectius del mateix.   
Quinta. Les actuacions derivades de la firma del present conveni, que tindrà el caràcter d'acció única i improrrogable, hauran de dur-se a terme abans del 15 de setembre del 2006.  
Sexta. No obstant la vigència establida en la clàusula anterior, serà causa d'extinció l'incompliment del Conveni per qualsevol de les parts amb els efectes legals que això comporta.  
Sèptima. A fi de realitzar el seguiment i avaluació de l'activitat, així com la interpretació del present Conveni, ambdós parts convenen la constitució d'una Comissió Mixta paritària, composta de sis membres, tres dels quals seran designats per la Conselleria de Cultura, Educació i Esport de la Generalitat Valenciana, dos pel Ministeri d'Educació i Ciència i un per la Delegació del Govern a la Comunitat Valenciana. La Comissió Mixta es reunirà quan una de les parts ho sol·licite.  
Octava. La difusió de la realització de les activitats del Pla que es conté en el present Conveni, es durà a terme conjuntament citant-se necessàriament i expressament este Conveni.   
Novena. Donada la naturalesa administrativa d'este Conveni, l'orde jurisdiccional contenciós-administratiu serà el competent per a resoldre les qüestions litigioses que pogueren suscitar-se entre les parts durant l'execució del mateix.   
I perquè així conste, i en prova de conformitat amb tot allò que s'ha estipulat, es firma este Conveni per les dos parts en el lloc i data dalt indicats.  
Pel Ministeri d'Educació i Ciència, la ministra,  
Mercedes Cabrera Calvo-Sotelo  
Per la Conselleria de Cultura, Educació i Esport de la Generalitat Valenciana, el conseller,  
Alejandro Font de Mora Turón.